Diari Oficial de la Generalitat Valenciana


Sumari del DOGV 7732, del 02-03-2016 (2016/1359)

RESOLUCIÓ de 8 de febrer de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació parcial de la via pecuària número 14, carrerada de Benialbó, en el tram afectat per la unitat d'execució número 2 del pla parcial l'Altet, en el terme municipal de Cocentaina.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7732

Data del DOGV
:   02-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1359


Data del document
:   08-02-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 8 de febrer de 2016, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació parcial de la via pecuària número 14, carrerada de Benialbó, en el tram afectat per la unitat d'execució número 2 del pla parcial l'Altet, en el terme municipal de Cocentaina. [2016/1359]  
Antecedents de fet  
  
1. La classificació de les vies pecuàries del terme municipal de Cocentaina es va aprovar mitjançant l'Ordre Ministerial de data de 14 de febrer de 1963 publicada en el Boletín Oficial del Estado número 47 de data 23.02.1963 i en el Butlletí Oficial de la Província d'Alacant número 55 de data 06.03.1963. Segons el projecte de classificació de 1962 la carrerada de Benialbó és la via pecuària número 14 i està classificada amb una amplària legal de 37,61 m.  
2. En data 13 de juliol de 2009, va tenir entrada en el Registre General d'aquesta Conselleria, un ofici del sotssecretari de la Conselleria d'Economia, Hisenda i Ocupació, adjuntant ofici remés per l'Ajuntament de Cocentaina, de data 24 de juny de 2009, pel qual se sol·licita la iniciació dels tràmits necessaris per a la desafectació de la via pecuària denominada carrerada de Benialbó, quan afecta el desenvolupament de la unitat d'execució número 2 del pla parcial l'Altet, aprovat per la Comissió Territorial d'Urbanisme d'Alacant en la sessió de 25 de juliol de 2002. L'Ajuntament de Cocentaina sol·licita la delimitació i posterior desafectació del tram de la via pecuària carrerada Benialbó per ser incompatible el seu ús amb l'ordenació urbanística vigent.  
3. En data 22 de juny de 2010, la directora general de Gestió del Medi Natural proposa no autoritzar l'inici del procediment de delimitació, ja que quan es desenvolupe la unitat d'execució número 2 del pla parcial l'Altet, s'haurà d'integrar la via pecuària i condicionar-la com a passeig o albereda. Així mateix proposa no autoritzar l'inici del procediment de desafectació, ja que la incompatibilitat amb l'ordenació urbanística vigent no és causa de desafectació d'una via pecuària mentre no s'acredite que no pot dur-se a terme cap ús establert en la Llei 3/1995, de Vies Pecuàries.  
4. En data 23 de juny de 2010, el conseller de Medi Ambient, Aigua, Urbanisme i Habitatge resol no autoritzar l'inici del procediment de delimitació del tram de la via pecuària número14 carrerada de Benialbó, afectat pel futur desenvolupament de la unitat d'execució número 2 del pla parcial l'Altet, atès que quan aquest s'execute, s'haurà d'integrar la via pecuària i integrar-la com a passeig o albereda. Així mateix, resol no autoritzar l'inici del procediment de desafectació del tram citat, atés que la incompatibilitat amb l'ordenació urbanística vigent no és causa de desafectació d'una via pecuària mentre no s'acredite que no pot dur-se a terme cap ús establert en la Llei 3/1995, de Vies Pecuàries.  
  
5. En data 9 de setembre de 2010, té entrada en la Conselleria de Medi ambient, Aigua, Urbanisme i Habitatge, un recurs de reposició presentat per l'Ajuntament de Cocentaina contra la Resolució de 23 de juny de 2010.  
6. En data 28 de febrer de 2014, el Tribunal Superior de Justícia de la Comunitat Valenciana dicta una sentència relativa al recurs contenciós administratiu número 80/2011, interposat per l'Ajuntament de Cocentaina contra la Resolució del conseller de Medi ambient, Aigua, Urbanisme i Habitatge de 23 de juny de 2010, per la qual es va disposar:  
  
1) No autoritzar l'inici d'expedient de delimitació del tram de la via pecuària número 14 carrerada de Benialbó afectat pel futur desenvolupament de la unitat d'execució número 2 del pla parcial l'Altet.  
2) No autoritzar l'inici del procediment de desafectació del tram de via pecuària citat.   
En la resolució de la citada sentència, s'estima parcialment el recurs contenciós administratiu i s'anul·la la resolució de 23 de juny de 2010 quan acorda no donar inici a l'expressat expedient de delimitació, ordenant a l'Administració demandada que, en el termini màxim de dos mesos a comptar des de la notificació de la present sentència, procedisca a incoar un expedient administratiu a aquest efecte.  
7. En data 23 de juny de 2014, té entrada en el Registre General de la Conselleria d'Infraestructures, Territori i Medi ambient, un ofici del Tribunal Superior de Justícia de la Comunitat Valenciana, Sala Contenciosa Administrativa, Secció 1, en el qual indiquen que en data 19 de juny de 2014 ha sigut declarada ferma i subsistent la resolució que ha posat fi al recurs número 1/000080/2011-T, interposat per l'Ajuntament de Cocentaina, contra desestimació presumpta al recurs de reposició de 08.11.2010 contra la Resolució del conseller de Medi Ambient de 23 de juny de 2010, i que s'ha de dur a efecte el que s'ha acordat.  
  
8. En data 12 d'agost de 2014, en compliment de la sentència, la directora general de Medi Natural autoritza l'inici de l'expedient de delimitació del tram de la via pecuària número 14 carrerada de Benialbó afectat per la unitat d'execució número 2 del pla parcial l'Altet en el terme municipal de Cocentaina, en compliment de la sentència relativa al recurs contenciós-administratiu número 80/2011, interposat per l'Ajuntament de Cocentaina, de conformitat amb el que s'ha establert en l'acte de classificació, amb subjecció a la legislació vigent.  
9. L'inici de les operacions de delimitació es publica en el Diari Oficial de la Comunitat Valenciana número 7461, el dia 9 de febrer de 2015, indicant data, hora i lloc de l'inici de les operacions de fitació. A més, l'inici de les operacions de delimitació ha sigut objecte de publicació mitjançant un edicte exposat en el tauler d'anuncis de l'Ajuntament de Cocentaina durant un període de 15 dies. Així mateix, es va informar d'aquest acte, mitjançant una notificació personal, a tots aquells titulars de parcel·les afectades i també als organismes i col·lectius interessats. Les operacions de fitació es van dur a terme els dies 25 de març i 16 d'abril de 2015.  
10. Després d'haver acabat aquestes operacions, va ser formulada la proposició de delimitació, l'exposició de la qual al públic va ser anunciada en el Diari Oficial de la Comunitat Valenciana número 7545, d'11 de juny de 2015, i s'establí el termini d'un mes perquè els interessats pogueren interposar les al·legacions o reclamacions oportunes. Així mateix, es va acomplir el tràmit d'audiència establert en l'article 84 de la Llei 30/1992, de 26 de novembre, de Règim Jurídic i del Procediment Administratiu Comú, on s'informà a tots aquells confrontants i ocupants de la via pecuària de l'exposició al públic del referit expedient, i se'ls atorgà un termini de quinze dies per a al·legar i presentar tots els documents que estimaren pertinents.  
11. Durant la fase d'exposició pública i tràmit d'audiència, es van presentar diverses al·legacions, les quals foren contestades per l'instructor de l'expedient. Les contestacions van ser notificades als al·legants mitjançant un correu certificat amb justificant de recepció.  
12. En data 13 de novembre de 2015, l'instructor de l'expedient redacta un informe en el qual conclou: «s'informa desfavorablement sobre les al·legacions formulades».  
13. En data 13 de novembre de 2015, la directora territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural, redacta una proposta d'aprovació de la delimitació parcial en els següents termes:  
Primer. Desestimar les al·legacions presentades sobre la base dels fonaments de dret exposats.  
Segon. Aprovar la delimitació parcial de la via pecuària número 14, carrerada de Benialbó, en el tram afectat Per la unitat d'execució número 2 del pla parcial l'Altet, en el terme municipal de Cocentaina, d'acord amb la proposició de delimitació i els plànols que es consignen en l'expedient, amb unes característiques que són les següents:  
Longitud delimitada: 303,31 metres  
Amplària: 37,50 metres  
Superfície delimitada: 11.382,50 m²  
14. En data 21 de desembre de 2015, el tècnic del Servei d'Ordenació i Gestió Forestal redacta un informe favorable a l'aprovació de la delimitació, en els termes proposats per la Direcció Territorial d'Alacant.  
15. En data 28 de desembre de 2015, el cap del Servei d'Ordenació i Gestió Forestal redacta un informe favorable a l'aprovació de la delimitació, en els termes proposats des de la Direcció Territorial d'Alacant.  
  
16. En data 29 de desembre de 2015, el director general de Medi Natural i Avaluació Ambiental proposa l'aprovació de l'expedient de delimitació parcial.  
17. En data 5 de febrer de 2016, l'Advocacia General de la Generalitat informa favorablement sobre la proposta de resolució de la delimitació parcial.  
  
  
Fonaments de dret  
  
Primer. La classificació de les vies pecuàries del terme municipal de Cocentaina es va aprovar mitjançant l'Ordre Ministerial de data de 14 de febrer de 1963, publicada en el Boletín Oficial del Estado número 47 de data 23.02.1963 i en el Butlletí Oficial de la Província d'Alacant número 55 de data 06.03.1963. Segons el projecte de classificació de 1962 la carrerada de Benialbó és la via pecuària número 14 i està classificada amb una amplària legal de 37,61 m.  
Segon. És competència de la Conselleria d'Agricultura, Medi Ambient, Canvi Climàtic i Desenvolupament Rural la resolució del present expedient, en virtut del que preceptuen l'article 22.8 de la Llei 14/2003, de 10 d'abril, de Patrimoni de la Generalitat Valenciana i el Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat.  
Tercer. El present acte administratiu es regeix pel que es disposa en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per la Llei 14/2003, de 10 d'abril, de Patrimoni de la Generalitat, pel Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat i tota altra normativa aplicable al cas.  
Quart. L'article 8.1 de la Llei 3/1995, de 23 de març, de Vies Pecuàries, defineix la delimitació com «l'acte administratiu pel qual es defineixen els límits de les vies pecuàries de conformitat amb el que s'estableix en l'acte de classificació», mentre que el 7 defineix l'acte de classificació com «l'acte administratiu de caràcter declaratiu en virtut del qual es determina l'existència, l'amplària, el traçat i les altres característiques físiques generals de cada via pecuària».  
Cinqué. L'article 14 de la Llei 3/2014, d'11 de juliol, de Vies Pecuàries, de la Generalitat Valenciana, defineix la delimitació i regula el procediment per a la tramitació d'aquest.   
Vistes la Llei 3/1995, de 23 de març, de Vies Pecuàries, la Llei 3/2014, d'11 de juliol, de la Generalitat, de Vies Pecuàries, de la Generalitat Valenciana, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la Llei 14/2003, de 10 d'abril, de Patrimoni de la Generalitat Valenciana, la Llei 33/2003, de 3 de novembre, del Patrimoni de les Administracions Públiques i d'altres disposicions concordants, resolc:  
  
  
Primer  
Desestimar les al·legacions presentades  
  
Segon  
Aprovar la delimitació parcial de la via pecuària número 14, carrerada de Benialbó, en el tram afectat per la unitat d'execució número 2 del pla parcial l'Altet, en el terme municipal de Cocentaina, d'acord amb la proposició de delimitació i els plànols que es consignen en l'expedient i que tenen les característiques següents:  
Longitud delimitada: 303,31 metres.  
Amplària: 37,50 metres.  
Superfície delimitada: 11.382,50 m².  
Nombre d'intrusions: 14.  
Superfície total d'intrusions: 11.382,50 m².  
  
Tercer  
Procedir a la cancel·lació total o parcial de totes les inscripcions registrals que resulten contradictòries amb la delimitació.  
  
Quart  
Traslladar la Resolució aprovatòria a l'Administració cadastral, d'acord amb el que estableix l'article 14.c del Real Decret Legislatiu 1/2004, de 5 de març, pel qual s'aprova el Text Refós de la Llei del Cadastre Immobiliari.  
  
Cinqué  
Elevar la certificació de la delimitació aprovada al Registre de la Propietat, a fi de registrar com de domini públic l'àmbit delimitat.  
  
Aquesta resolució serà notificada per la Direcció Territorial d'Alacant als interessats en el present procediment.  
  
Contra la present resolució, que posa fi a la via administrativa, es podrà interposar un recurs de reposició davant la consellera d'Agricultura, Medi ambient, Canvi Climàtic i Desenvolupament Rural, en el termini d'un mes, a comptar des de l'endemà de la recepció de la present notificació, d'acord amb el que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la notificació o publicació de la resolució, de conformitat amb el que estableixen els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa.  
Tot açò, sense perjudici que els interessats puguen interposar qualsevol altre recurs que estimen oportú.  
  
València, 8 de febrer de 2016.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.